AIŠKINAMASIS RAŠTAS

Dėl savivaldybės nekilnojamojo turto perdavimo Molėtų r. švietimo pagalbos tarnybai

**1. Parengto tarybos sprendimo projekto tikslai ir uždaviniai**

Šiuo metu Molėtų r. švietimo pagalbos tarnyba (toliau – Tarnyba) naudojasi administraciniu pastatu, esančiu Molėtų r. sav., Molėtų m., P. Cvirkos g. 1. Pastatas reikalingas tarnybos nuostatuose numatytai veiklai vykdyti. Molėtų rajono savivaldybės administracijos direktoriaus 2018 m. rugsėjo 18 d. įsakymu Nr. B6-785 „Dėl Molėtų rajono savivaldybės turto pripažinimo nereikalingu savivaldybės ir administracijos funkcijoms vykdyti“ pripažintas nereikalingu Savivaldybės administracijos veiklai vykdyti. Kadangi tarnyba naudojasi šiuo pastatu, nutarta kreiptis į Molėtų rajono savivaldybės tarybą dėl pastato perdavimo patikėjimo teise valdyti ir naudotis.

Parengto sprendimo projekto tikslas – perduoti Molėtų r. švietimo pagalbos tarnybai patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą administracinį pastatą, esantį Molėtų r. sav., Molėtų m., P. Cvirkos g. 1.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 6 punktai, 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas pagal paskirtį ir bus naudotojo prižiūrimas.

Neigiamų pasekmių nenumatoma.

**4. Priemonės sprendimui įgyvendinti**

Parengti turto perdavimo aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.